Teodorico adrezó las suyas fuerzas contra Dalmacia, que fue ocupada en l'anyo 489 y entró en Italia en l'anyo 490 vencendo a Odoacro y los herulos en la ripa de lo Soncio, a man de Verona, y por segunda vegada en la ripa de lo río Adda. Teodorico entró en Pavia, a on que fue atacau por los herulos d'Odoacro en l'anyo 490, qui asitió la ciudat. De seguro que los asitiadors habrían exterminau a los ostrogodos si lo visigodo Alarico II no bi hese interveniu. La intervención d'Alarico II obligó a Odoacro a retirar-se enta Ravenna (agosto de l'anyo 493) a on que quedó asitiau por Teodorico mientres tres anyadas (490-493). A principios de l'anyo 493, Odoacro y Teodorico plegoron a un alcuerde, pactando un reparto de lo poder. Teodorico entró en Ravenna lo 27 de febrero y encomenzó una epoca de gobierno conchunto que remató en pocos días con l'asasinau d'Odoacro a principios de marzo a mans d'o mesmo Teodorico, qui tamién fació matar a la familia de lo rei herulo, y ordenó por sorpresa fer una mortalera de las tropas herulas. Teodorico ya no asumió lo títol d'emperador y probablement en pago de l'aduya de los visigodos, la filla de Teodorico, Tiudigota, se casó con Alarico II (entre l'anyo 490 y l'anyo 495 aproximadament, naxendo-ne un fillo dito Amalarico.